b'\n_START_ARTICLE_\nDaniela Dess\xc3\xac\n_START_SECTION_\nBiografia\n_START_PARAGRAPH_\nDaniela Dess\xc3\xac va completar els seus estudis de cant i piano al Conservatori Arrigo Boito de Parma i va continuar la seva especialitzaci\xc3\xb3 en "canto da concerto" a l\'Accademia Chigiana de Siena. El 1979 va debutar al Teatre dell\'Opera Giocosa de Savona amb La serva padrona de Pergolesi, constituint des de llavors un repertori que inclou una setanta de t\xc3\xadtols, que van des de Monteverdi fins a Prok\xc3\xb3fiev, passant pel repertori barroc i les hero\xc3\xafnes mozartianes i verdianes. El 1980 va ser finalista del Concorso Internazionale di Voci Nuovi de la RAI, darrere de Cecilia Gasdia._NEWLINE_Va participar en nombroses produccions al Teatre alla Scala de Mil\xc3\xa0 amb Riccardo Muti (Don Carlo Falstaff, R\xc3\xa8quiem de Verdi, Cos\xc3\xac fan tutte i Les noces de F\xc3\xadgaro, Adriana Lecouvreur, Madama Butterfly). A la Staatsoper de Viena amb Claudio Abbado en la direcci\xc3\xb3 orquestral, va cantar Simon Boccanegra, Don Carlo, Tosca i Aida. Al Metropolitan Opera, amb James Levine al p\xc3\xb2dium, va interpretar I Pagliacci, La Boh\xc3\xa8me i Andrea Ch\xc3\xa9nier._NEWLINE_L\'\xc3\x92pera de Berl\xc3\xadn i la de Dresden amb Giuseppe Sinopoli, la va tenir en la seva magistral interpretaci\xc3\xb3 d\'A\xc3\xafda i el R\xc3\xa8quiem de Verdi. A Bolonya amb Daniele Gatti va cantar Tosca, A\xc3\xafda, Falstaff i Don Carlo. A la Bayerische Staatsoper, sota la batuta de Zubin Mehta, va participar en les produccions de Falstaff, R\xc3\xa8quiem, Tosca i Don Giovanni. Novament amb Muti apareix a l\'\xc3\x92pera de Filad\xc3\xa8lfia amb I Pagliacci. Per a l\'\xc3\x92pera de Roma amb Gianluigi Gelmetti va cantar Iris i El tr\xc3\xadptic - interpretant per primera vegada a It\xc3\xa0lia els tres rols protagonistes. En el Festival Rossini de Pesaro una altra vegada amb Gianluigi Gelmetti, va interpretar Il Signor Bruschino i Guglielmo Tell. A l\'Arena di Verona amb Georges Pr\xc3\xaatre i Zubin Mehta el R\xc3\xa8quiem de Verdi i altres produccions entre les quals es compten Otello, A\xc3\xafda, Tosca i Madama Butterfly. A Zuric amb Bruno Bartoletti, La cena delle beffe, Luisa Miller i I Pagliacci i amb Nikolaus Harnoncourt, A\xc3\xafda. Es va presentar a T\xc3\xb2quio amb James Levine a I Pagliacci, i amb Gustav Kuhn a La Boh\xc3\xa8me._NEWLINE_La temporada 2006-2007 va veure la seva tornada al Gran Teatre del Liceu de Barcelona amb Manon Lescaut sota la direcci\xc3\xb3 esc\xc3\xa8nica de Liliana Cavani i amb Renato Palumbo al p\xc3\xb2dium.'